Salicylsyre

Salicylsyre er et let smertestillende middel, som blandt andet blev brugt af Hippokrates. Derudover anvendes det også til konservering og som udgangsstof for syntese af lægemidler, farvestoffer og agrokemiske produkter. Kemisk fremstilles salicylsyren af natriumfenolat og carbondioxid.

Salicylsyren har på trods af den smertestillende effekt, også en ætsende effekt. Den er derfor svært for maven at optage, og derfor bliver den syntetiseret om til acetylsalicylsyre, hvor ethansyren bliver tilsat for at gøre det nemmere for maven at optage stoffet.

Hippokrates benyttede afkog af pileblade. Her kogte han salicylsyren ud af planten og brugte det derefter medicinsk

Salicylsyre og den methylestere fungerer som signalstoffer i planter. Den dannes derved, hvis planten bliver beskadiget eller syg

 